
	Comisia pentru buget, finanţe şi bănci
	
	Bucureşti,    11.06.2009    

Nr. 22/290


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.25/2009 pentru modificarea şi completarea Ordonanţei de urgenţă a Guvernului nr.99/2006 privind instituţiile de credit şi adecvarea capitalului, cu care comisia noastră a fost sesizată în fond cu adresa Biroului Permanent nr. PL.x 253  din 6 mai 2009.

	PREŞEDINTE,

Viorel ŞTEFAN 


Parlamentul  României

	Comisia pentru buget, finanţe şi bănci
	
	Bucureşti,         11.06.2009
Nr. 290


RAPORT

asupra proiectului de Lege privind aprobarea Ordonanţei de urgenţă a 
Guvernului nr.25/2009 pentru modificarea şi completarea Ordonanţei de 
urgenţă a Guvernului nr.99/2006 privind instituţiile de credit 
şi adecvarea capitalului

Cu adresa nr. PL.x 253 din 6 mai 2009, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr.25/2009 pentru modificarea şi completarea Ordonanţei de urgenţă a Guvernului nr.99/2006 privind instituţiile de credit şi adecvarea capitalului.
La întocmirea raportului s-au avut în vedere avizul Consiliului Legislativ, avizul Comisiei juridice, de disciplină şi imunităţi şi avizul Comisiei pentru politică economică, reformă şi privatizare.
Prezentul proiect de Lege are ca obiect de reglementare modificarea şi completarea Ordonanţei de urgenţă a Guvernului nr. 99/2006 privind instituţiile de credit şi adecvarea capitalului pentru asigurarea transpunerii Directivei 2007/44/CE  a Parlamentului European, în ceea ce priveşte următoarele:

- preluarea terminologiei utilizate de directiva comunitară şi definirea în acest sens a noţiunilor de „achizitor potenţial” şi „achiziţie propusă”;

- modificarea termenului de pronunţare asupra notificărilor de achiziţii, de la 3 luni la 60 de zile lucrătoare;

- obligaţia de colaborare între autorităţile competente din diverse state membre, în cazul în care potenţialul acţionar este o entitate reglementată, precum şi instituirea condiţiilor de colaborare cu statele terţe.

Amendamentele propuse de comisie prin prezentul raport vizează în principal, următoarele aspecte;:

- stipularea explicită a competenţei Băncii Naţionale a României de a cere acţionarilor semnificativi ai unei instituţii de credit în dificultate să furnizeze susţinerea financiară fie prin majorarea capitalului social fie prin acordarea unor împrumuturi subordonate care pot fi convertite în acţiuni la iniţiativa Băncii Naţionale a României;
- Banca Naţională a României va fi abilitată să dispună suspendarea exercitării drepturilor de vot ale acţionarilor care nu se conformează solicitării de susţinere financiară a instituţiei de credit;

- introducerea unor dispoziţii tranzitorii, cu acordarea unui termen de 6 luni în cazurile în care între instituţiile de credit şi directorii/membrii directoratului acestora au fost încheiate contracte de muncă, posibilitate prevăzută de OUG 99/2006 şi abrogată prin prezenta ordonanţă, fiind astfel necesară o perioadă tranzitorie pentru încetarea contractelor de muncă şi încheierea contractelor de mandat specifice, potrivit Legii nr. 31/1990 privind societăţile comerciale, cu modificările şi completările ulterioare.
Proiectul de Lege face parte din categoria legilor organice, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor: din partea Ministerului Finanţelor Publice doamna Ioniţă Magdalena – şef serviciu şi din partea Băncii Naţionale a României domnul Emilian Antonescu – director adjunct, doamna Oana Bălănescu – şef serviciu, doamna Daiana Ghimbaş – expert şi doamna Irina Budiu – expert.
La lucrările comisiei au participat 32 deputaţi, din totalul de 32 membri ai comisiei.

Raportul comisiei a fost adoptat cu majoritate de voturi.
Proiectul de Lege a fost adoptat de Senat în şedinţa din data de 4 mai 2009.

Proiectul de lege, potrivit art. 75 din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege privind aprobarea Ordonanţei de urgenţă a Guvernului nr.25/2009 pentru modificarea şi completarea Ordonanţei de urgenţă a Guvernului nr.99/2006 privind instituţiile de credit şi adecvarea capitalului, în şedinţa din data de 10 iunie 2009, comisia propune supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele prezentate în anexă.
	PREŞEDINTE,

Viorel ŞTEFAN
	SECRETAR,

Iuliu NOSA


Consilier parlamentar
Mariana Bărdiţă

Expert parlamentar

Vasilica Popa

ANEXĂ

Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text iniţial
	Text Senat
	Amendamente propuse
	Motivare

	1.
	
	Titlul Legii

Lege

privind aprobarea Ordonanţei de urgenţă a Guvernului nr. 25/2009 pentru modificarea şi completarea Ordonanţei de urgenţă a Guvernului nr. 99/2006 privind instituţiile de credit şi adecvarea capitalului
	Nemodificat 
	

	2.
	
	ARTICOL UNIC.- Se aprobă Ordonanţa de urgenţă a Guvernului nr. 25 din 18 martie 2009 pentru modificarea şi completarea Ordonanţei de urgenţă a Guvernului nr. 99/2006 privind instituţiile de credit şi adecvarea capitalului, publicată în Monitorul Oficial al României, Partea I, nr. 179 din 23 martie 2009.
	Art. I -  Se aprobă Ordonanţa de urgenţă a Guvernului nr. 25 din 18 martie 2009 pentru modificarea şi completarea Ordonanţei de urgenţă a Guvernului nr. 99/2006 privind instituţiile de credit şi adecvarea capitalului, publicată în Monitorul Oficial al României, Partea I, nr. 179 din 23 martie 2009, cu următoarele completări:
	

	3.
	Art. 72. - (1) La evaluarea calităţii instituţiei de credit din statul terţ, se au în vedere criteriile de evaluare a persoanelor care deţin participaţii calificate la respectiva instituţie de credit, prevăzute la art. 26 alin. (2), care se aplică în mod corespunzător, precum şi cel puţin următoarele: 
(text OUG 99/2006)
	__________
	1. La articolul I, după punctul 18 se introduce un nou punct, pct. 181, cu următorul cuprins:

„181. La articolul 72, partea introductivă a alineatului (1) se modifică şi va avea următorul cuprins:
«Art. 72 – (1) La evaluarea calităţii instituţiei de credit din statul terţ, se au în vedere criteriile prevăzute la art. 26 alin. (1), care se aplică în mod corespunzător, precum şi cel puţin următoarele:»”
	Rectificarea unei erori de trimitere, având în vedere că prin modificările aduse de ordonanţă, criteriile de evaluare sunt prevăzute la art.26 alin.(1), textul actual indicând art.26 alin.(2).

	4.
	Art. 230. – (2)
   
 (2) Acţionarii faţă de care s-au dispus măsura prevăzută la alin. (1) nu mai pot achiziţiona noi acţiuni ale instituţiei de credit, persoană juridică română, dispoziţiile art. 232 fiind aplicabile în mod corespunzător.
(Text OUG 99/2006)
	__________
	2. La articolul I, după punctul 34 se introduce un nou punct, pct. 341, cu următorul cuprins:
 „341. La articolul 230, alineatul (2) se modifică şi va avea următorul cuprins:

«(2) Acţionarii faţă de care s-a dispus măsura prevăzută la alin.(1) nu mai pot achiziţiona noi acţiuni ale instituţiei de credit, persoană juridică română.»”

	Textul a fost rescris în sensul eliminării trimiterii la art.232, pentru a se înlătura în toate cazurile în care suspendarea drepturilor de vot e dispusă de BNR, aplicarea procedurii referitoare la obligaţia de vânzare a acţiunilor, urmată, în caz contrar, de anularea acţiunilor de către instituţia de credit, din dispoziţia BNR,  emiterea de noi 
acţiuni şi vânzarea lor.

	5.
	__________
	__________
	3. La articolul I, după punctul 341 se introduce un nou punct, pct. 342, cu următorul cuprins:
„342. La articolul 230, după alineatul (2) se introduce un nou alineat, alin.(3), cu  următorul cuprins:
«(3) Acţionarii al căror exerciţiu al drepturilor de vot nu este suspendat pot ţine adunare generală şi pot să ia orice hotărâre de competenţa acesteia, cu majoritatea prevăzută de lege sau, după caz, de actul constitutiv, majoritatea respectivă fiind raportată în acest caz la totalul capitalului social deţinut de acţionarii în cauză.»”
	Prevederea a fost preluată din  actualul alin.(4) al art.232 din OUG nr.99/2006, fiind corect repoziţionată în economia textului actului normativ în cadrul primului articol care are în vedere suspendarea drepturilor de vot.

	6.
	__________
	__________
	4. La articolul I, după punctul 342 se introduce un nou punct, pct. 343, cu următorul cuprins:

„343. După articolul 230, se introduce un nou articol, art.2301,  cu următorul cuprins:
«Art.2301 – (1) În scopul remedierii unei situaţii de deteriorare semnificativă a indicatorilor prudenţiali şi de performanţă financiară ai unei instituţii de credit, persoană juridică română, sau al prevenirii apariţiei unei deteriorări semnificative previzibile a acestora, de natură să pericliteze în perspectivă apropiată capacitatea instituţiei de credit de a respecta cerinţele prudenţiale, Banca Naţională a României este abilitată să adopte următoarele măsuri:

a) să solicite persoanelor care deţin participaţii calificate să susţină financiar instituţia de credit prin majorarea capitalului social; 

b) să solicite persoanelor care deţin participaţii calificate să susţină financiar instituţia de credit, prin acordarea de împrumuturi eligibile pentru a fi incluse în calculul fondurilor proprii conform reglementărilor în materie emise de Banca Naţională a României şi/sau convertirea în acţiuni a unor astfel de împrumuturi;

c) să interzică repartizarea totală sau parţială a profitului pe alte destinaţii decât cele prevăzute de lege ca fiind obligatorii, până când Banca Naţională a României constată remedierea situaţiei financiare a instituţiei de credit.
(2) Dacă persoanele care deţin participaţii calificate nu se conformează, în termenele indicate de Banca Naţională a României, măsurilor dispuse potrivit alin.(1) lit. a) sau b), devin incidente prevederile art.230 alin.(1) şi (3). În acest caz, Banca Naţională a României revocă măsura suspendării exercitării drepturilor de vot numai dacă circumstanţele care au generat adoptarea măsurii au încetat să mai existe.»”
	În cadrul negocierilor purtate cu FMI şi UE, a fost convenite măsuri de amendare a legislaţiei bancare, cu termen de realizare sfârşitul lunii iunie 2009, care au în vedere întărirea competenţelor  de remediere ale BNR, în sensul acordării posibilităţii de a solicita acţionarilor semnificativi ai unei instituţii de credit în dificultate să furnizeze acesteia susţinere financiară fie prin majorarea capitalului, fie prin  acordarea unor împrumuturi subordonate, a căror convertire în acţiuni să poată fi realizată inclusiv la iniţiativa BNR, precum şi a posibilităţii de a interzice total sau parţial distribuirea profitului.
În cazul neconformării, BNR va putea aplica măsura suspendării drepturilor de vot prevăzută la art.230 alin.(1) din OUG nr.99/2006.



	7.
	Art. 231. - Exerciţiul dreptului de vot al persoanelor care nu s-au conformat obligaţiei de notificare a intenţiei de dobândire sau de majorare a unei participaţii calificate într-o instituţie de credit, persoană juridică română, conform art. 25 alin. (1) şi (2), ori al persoanelor care au dobândit o participaţie calificată fără a ţine seama de opoziţia formulată de Banca Naţională a României potrivit art. 25 alin. (3), este suspendat de drept.
(text OUG 99/2006) 
	__________
	5. La articolul I, după punctul 343 se introduce un nou punct, pct. 344, cu următorul cuprins:

„344. Articolul 231 se modifică şi va avea următorul cuprins:
«Art.231 – (1) Exerciţiul drepturilor de vot ale persoanelor care nu s-au conformat obligaţiei de notificare, potrivit art.25 alin.(1), ori care au achiziţionat o participaţie calificată fără a ţine seama de opoziţia formulată de Banca Naţională a României, potrivit art. 26 alin.(2), este suspendat de drept.

(2) Pentru ţinerea unei adunări generale a acţionarilor sunt aplicabile prevederile art. 230 alin.(3). »”
	Textul a fost rescris pentru corectarea unor erori de trimitere şi clarificarea, prin trimitere la art.230 alin.(3), a  faptului că şi în acest caz poate fi ţinută adunarea generală de către acţionarii care nu au dreptul de vot suspendat.


	8.
	Art. 232. - (1) Acţionarii aflaţi în situaţiile prevăzute la art. 230 şi 231 trebuie să-şi vândă, în termen de 3 luni, acţiunile aferente participaţiei calificate pentru care le este suspendat dreptul de vot. După expirarea acestui termen, dacă acţiunile nu au fost vândute, Banca Naţională a României dispune instituţiei de credit, persoană juridică română, anularea acţiunilor respective, emiterea unor noi acţiuni purtând acelaşi număr şi vânzarea acestora, urmând ca preţul încasat din vânzare să fie consemnat la dispoziţia deţinătorului iniţial, după reţinerea cheltuielilor ocazionate de vânzare. 
(text OUG 99/2006)

   (2) Consiliul de administraţie, respectiv directoratul instituţiei de credit răspund de îndeplinirea măsurilor necesare pentru anularea acţiunilor, potrivit alin. (2), şi vânzarea acţiunilor nou-emise. 
(Legea nr. 227/2007)

   (3) Dacă din lipsă de cumpărători, vânzarea nu a avut loc sau s-a realizat numai o vânzare parţială a acţiunilor nou-emise, instituţia de credit procedează de îndată la reducerea capitalului social cu diferenţa dintre capitalul social înregistrat şi cel deţinut de acţionarii cu drept de vot. 
(text OUG 99/2006)

   (4) Acţionarii cu drept de vot pot ţine o adunare generală şi pot să ia orice hotărâre de competenţa acesteia, cu majoritatea prevăzută de lege sau, după caz, de actul constitutiv pentru adoptarea hotărârilor adunării generale, această majoritate raportându-se în acest caz la capitalul deţinut de acţionarii respectivi. 
(text OUG 99/2006)
	___________
	6. La articolul I, după punctul 344 se introduce un nou punct, pct. 345, cu următorul cuprins:

„345. Articolul 232 se modifică şi va avea următorul cuprins:
«Art.232 – (1) Persoanele care au achiziţionat o participaţie calificată fără a ţine seama de opoziţia formulată de Banca Naţională a României trebuie să-şi vândă, în termen de 3 luni de la data comunicării opoziţiei, acţiunile aferente participaţiei calificate astfel achiziţionate. Dacă după expirarea termenului, acţiunile nu au fost vândute, Banca Naţională a României dispune instituţiei de credit, persoană juridică română, anularea acţiunilor respective, emiterea unor noi acţiuni purtând acelaşi număr şi vânzarea acestora, urmând ca preţul încasat din vânzare să fie consemnat la dispoziţia deţinătorului iniţial, după reţinerea cheltuielilor ocazionate de vânzare.
(2) Consiliul de administraţie, respectiv directoratul instituţiei de credit, răspunde de îndeplinirea măsurilor necesare pentru anularea acţiunilor, potrivit alin.(1), şi vânzarea acţiunilor nou-emise.

(3) Dacă din lipsă de cumpărători, vânzarea nu are loc sau se realizează numai o vânzare parţială a acţiunilor nou emise, instituţia de credit procedează la reducerea capitalului social cu diferenţa dintre capitalul social înregistrat şi cel deţinut de acţionarii cu drept de vot.
(4) Prevederile alin.(1) – (3) se aplică în mod corespunzător şi în cazul persoanelor care nu s-au conformat obligaţiei de notificare a achiziţiei unei participaţii calificate conform prevederilor art.25 alin.(1) şi care, în termenul prevăzut de Banca Naţională a României, nu furnizează acesteia informaţiile şi documentaţia necesară evaluării prevăzute la art.26 alin.(1). În acest caz, Banca Naţională a României se poate opune achiziţiei conform prevederilor art.26 alin.(2).»”
	Rescrierea textului în sensul menţinerii aplicabilităţii procedurii prevăzute de text (obligativitatea vânzării acţiunilor, anularea acestora de către instituţia de credit şi vânzarea noilor acţiuni), numai în cazul acţionarilor care au achiziţionat participaţia semnificativă fără a ţine seama de opoziţia BNR şi a celor care nu au notificat în prealabil BNR achiziţionarea participaţiei şi nu se conformează acestei obligaţii de notificare nici ulterior;

această procedura este aplicabilă şi în prezent acestor categorii de acţionari semnificativi, respectiv celor  care au achiziţionat ilegal participaţia la instituţia de credit şi ale căror drepturi de vot sunt, potrivit art.231 (anterior), suspendate de drept.  

	9.
	__________
	__________
	Art. II. – Instituţiile de credit care au încheiat contracte de muncă cu persoanele desemnate să exercite mandatul de director/membru al directoratului au la dispoziţie 6 luni de la intrarea în vigoare a prezentei legi pentru îndeplinirea formalităţilor necesare încetării acestor contracte. În caz contrar, prin derogare de la prevederile art. 56 din Legea nr. 53/2003 Codul muncii, cu modificările şi completările ulterioare, aceste contracte de muncă încetează de drept la încheierea termenului de 6 luni.
	Întrucât ordonanţa a abrogat alin.(4) al art.107 din OUG nr.99/2006, în baza căruia  între instituţiile de credit şi directorii/membrii directoratului acestora au fost încheiate contracte de muncă, este necesară  introducerea unei perioade tranzitorii pentru reglarea situaţiilor din practică.

